13.3.2007 Den Europæiske Unions Tidende L 73/9 KOMMISSIONENS FORORDNING (EF) Nr. 245/2007 af 8. marts 2007 om ændring og tilpasning af bilag II til Europa-Parlamentets og Rådets forordning (EF) nr. 998/2003 for så vidt angår Bulgarien, Rumænien og Malaysia (EØS-relevant tekst) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til traktaten om Bulgariens og Rumæniens tiltrædelse, særlig artikel 4, stk. 3, under henvisning til akten vedrørende Bulgariens og Rumæniens tiltrædelse, særlig artikel 56, under henvisning til Europa-Parlamentets og Rådets forordning (EF) nr. 998/2003 af 26. maj 2003 om dyresundhedsmæssige betingelser for ikke-kommerciel transport af selskabsdyr og om ændring af Rådets direktiv 92/65/EØF (), særlig artikel 10 og 19, og ud fra følgende betragtninger: (1) I forordning (EF) nr. 998/2003 fastsættes der dyresund- hedsmæssige betingelser for ikke-kommerciel transport af selskabsdyr samt bestemmelser om kontrol i forbindelse hermed. (2) Ihenhold til forordning (EF) nr. 998/2003 fastlægges i del C i bilag II til nævnte forordning en liste over tredjelande, hvorfra transport af selskabsdyr til Fællesskabet kan tillades, forudsat at visse betingelser er opfyldt. (3) Listen i del C i bilag II til forordning (EF) nr. 998/2003 omfatter tredjelande og områder, som er fri for rabies, samt tredjelande og områder, hvorfra transport ikke betragtes som forbundet med en større risiko for indslæbning af rabies i Fællesskabet end den, der er forbundet med transport mellem medlemsstaterne. (4) Malaysias kompetente myndigheder har fremlagt oplys- ninger, hvoraf det fremgår, at risikoen for indslæbning af rabies i Fællesskabet i forbindelse med transport af selskabsdyr fra Malaysia ikke er større end den risiko, der er forbundet med transport mellem medlemsstaterne eller fra tredjelande, der allerede er opført i forordning (EF) nr. 998/2003. Malaysia bør derfor optages på listen i del Ci bilag II til forordning (EF) nr. 998/2003. (5) Da Bulgarien og Rumænien siden den 1. januar 2007 har været medlemsstater, er det af hensyn til klarheden i fællesskabslovgivningen nødvendigt at fjerne henvisnin- gerne til de pågældende lande fra del C i bilag II til forordning (EF) nr. 998/2003 med virkning fra tiltrædel- sesdatoen. (6) Forordning (EF) nr. 998/2003 bør derfor ændres i overensstemmelse hermed. (7) Foranstaltningerne i denne forordning er i overensstem- melse med udtalelse fra Den Stående Komité for Fødeva- rekæden og Dyresundhed — UDSTEDT FØLGENDE FORORDNING: Artikel 1 I del C i bilag II til forordning (EF) nr. 998/2003 foretages følgende ændringer: 1) Følgende slettes: »BG — Bulgarien RO — Rumænien«. 2) Følgende indsættes: »MY — Malaysia«. Artikel 2 Denne forordning træder i kraft på tredjedagen efter offentlig- gørelsen i Den Europæiske Unions Tidende. Artikel 1, stk. 1, anvendes fra den 1. januar 2007. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 8. marts 2007. ()) EUTL 146 af 13.6.2003, s. 1. Senest ændret ved Kommissionens forordning (EF) nr. 1467/2006 (EUT L 274 af 5.10.2006, s. 3). På Kommissionens vegne Markos KYPRIANOU Medlem af Kommissionen